Vlhký kašeľ po ochorení COVID-19
Dobry den, som PN, a nejako nie a nie sa polepsit. A ak by som vas mohla poprosit,co by ste mi vedeli poradit na vlhky kasel po covide,co spravit, uz 2tyzdne strasne kaslem,beriem Solmucol,ten mi pomaha vykaslat,ale nie a nie prestat.antibiotika som brala 10dni,ale to neviem,ci vobec pomohlo.dakujem
Dobrý deň,
ďakujeme za Vašu otázku.
Ak stále vykašliavate hlien, Solmucol je vhodný. Riedi hlieny a podporuje vykašliavanie. Pacienti uprednostňujú podávanie lieku
Solmucol 600 mg
vo forme granulátu, prípadne lieku
Acetylcystein
vo forme šumivých tabliet, pre dávkovanie 1x denne, najlepšie ráno. Ak máte 200mg, môžete užíť aj tri prášky naraz, alebo počas dňa, no nie večer, keďže môže v nočných hodinách vyvolať dráždenie na kašeľ.
Počas dňa zvýšte príjem tekutín, aby sa hlien lepšie skvapalňoval. Pred spaním odporúčam užiť antitusikum ako sú kvapky Pleumolysin (obsahujú kodein), alebo kvapky Tussin (butamirát). Ukľudnia sa dýchacie cesty a utlmí sa kašel. Medzi Solmucolom a antitusikom je potrebné dodržať dostatočný časový odstup (aspoň 6 hodín). V prípade, že hlienovitý kašel odoznie, môžete užívať už iba kvapky na utlmenie, prípadne je vhodný bylinný sirup s obsahom
islandského lišajníka
. Ochraňuje a zvlhčuje sliznicu ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Podáva sa v dávke 10 ml sirupu 3 - 4 krát denne.
Pri pretrvávaní príznakov sa opakovane obráťte na ošetrujúceho lekára.
Prajem skoré uzdravenie.
S pozdravom
PharmDr. Veronika Kiabová